ΝΕΑ ΔΙΚΗΓΟΡΙΚΗ ΥΛΗ -  ΥΠΟΒΟΛΗ ΑΙΤΗΣΕΩΝ ΓΙΑ ΤΗ ΣΥΜΜΕΤΟΧΗ ΣΤΟΥΣ ΚΑΤΑΛΟΓΟΥΣ ΤΟΥ Ν. 5095/2024

[Ανακοινώσεις Ολομέλειας](https://olomeleia.gr/el/taxonomy/term/2)

17/05/2024

Ενημερώνουμε τους συναδέλφους ότι η**προθεσμία υποβολής αιτήσεων για τη συμμετοχή τους στους** **ειδικούς καταλόγους** του  εβδόμου εδαφίου της παρ. 1 του άρθρου 208, της παρ. 1 του  
άρθρου 787 και της παρ. 2 του άρθρου 819 του Κώδικα Πολιτικής Δικονομίας, **αρχίζει ημέρα Δευτέρα 20/05/2024 και λήγει στις 29/05/2024 και ώρα 12:00΄.**  
Οι ενδιαφερόμενοι καλούνται να υποβάλουν αίτηση, μέσω του πληροφοριακού συστήματος Portal Olomeleia (www.olomeleia.gr), η οποία πέραν των προσωπικών τους στοιχείων, θα έχει το εξής  
περιεχόμενο:

«Δηλώνω ότι πληρώ τις προϋποθέσεις που προβλέπονται στο άρθρο 1 παράγραφος 2 της υπ’ αριθμ. 33305/9.5.2024 αποφ. Υπ. Δικαιοσύνης (ΦΕΚ Β 2706/9.5.2024) και συγκεκριμένα:  
1. Είμαι μέλος του ΔΣ...  
2. Έχω τακτοποιήσει το σύνολο των οικονομικών μου υποχρεώσεων στο Σύλλογο που ανήκω  
3. Δεν μου έχει επιβληθεί πειθαρχική ποινή, πέραν της επίπληξης  
4. Έχω συμπληρώσει ….. (…) έτος/η δικηγορίας. (Ανάλογα με τον κατάλογο)»  
Ο έλεγχος για την πλήρωση των προϋποθέσεων συμμετοχής στους άνω καταλόγους γίνεται αυτόματα από το πληροφοριακό σύστημα της Ολομέλειας. Μετά την επιτυχή ολοκλήρωση της παρακολούθησης των σεμιναρίων (βλ. το πρόγραμμα εδώ: https://tinyurl.com/4awd2dp9 ) για κάθε ενδιαφερόμενο θα εκδοθεί το  
προβλεπόμενο πιστοποιητικό το οποίο θα διαβιβαστεί αυτόματα στον οικείο Δικηγορικό Σύλλογο.  
**Διευκρινίζουμε ότι οι αιτήσεις θα υποβάλλονται στον οικείο Δικηγορικό Σύλλογο και απαιτείται ξεχωριστή αίτηση για τη συμπερίληψη σε κάθε κατάλογο.**